Arsène Wenger
Arsène Charles Ernest Wenger francuski je nogometni trener. Najpoznatiji je po vođenju Arsenala (1996–2018), gdje je postao najuspješniji klupski trener računajući trofeje, vrijeme provedeno u klubu i broj utakmica na trenerskoj klupi. Jedini je nebritanski trener koji je osvojio dvostruku krunu (FA Premier Liga i FA kup) u Engleskoj 1998. i 2002. Godine 2004. postao je jedini trener u historiji Premier lige prošavši kroz čitavu sezonu neporažen: imao je 26 pobjeda i 12 neriješenih rezultata. Zbog toga je dobio status jednog od najboljih francuskih trenera u historiji. Tečno govori francuski, njemački i engleski, a ponešto i italijanski, španski te japanski jezik.